**ЙИЛЛИНА УРОК**

***«****Дацаран ц1ерметдешнаш» 6 «А» класс*

 ***03.03.2022шо.***

***УРОК КЕЧЙИНАРГ:***

***КАТАР-ЮЬРТРА №1 З.С. АБДУЛАЕВАН ц1арах йолчу ЮККЪЕРЧУ ЮКЪАРДЕШАРАН ШКОЛАН***

 ***НОХЧИЙН МЕТТАН ХЬЕХАРХО:***

***Тагирова Есита Хамидовна***

с. Катар-Юрт, 2022шо

***03.03.2022г.***

***Класс:****6 «А»*

***Урокан тема:****Дацаран ц1ерметдешнаш*

***Урокан тайпа:****Довзийтаран*

***Урокан 1алашонаш:***

***Предметни****(Кхеторан)****:****Дацаран ц1ерметдешнаш а, церан маь1на а довзийтар.*

***Метапредметни****(Кхиоран 1алашо)****: Къамелехь дацаран ц1ерметдшнех пайда эца  а, маь1ница уьш нийса билгалдаха 1амор.***

***Личностни (Кхетош-кхиоран 1алашо): Шен матте а, винчу махке безам кхиор, г1иллакх-оьздангалла довзар.***

***Урокан д1ах1оттам***

***Берийн ойла т1еерзор****(Мотиваци)****:****Де дика дойла шун массера! Хьеший, шу марща дог1ийла! Тахана вай д1ахьура ю рог1ера нохчийн меттан урок.  Бераш, муьлхачу дог-ойланца даьхкина шу уроке? Шун х1оранне стоьла т1ехь суьрташ ду, цаьрца гайта шайн дог-ойла.  Со тешна ю, аш тахана хазачу дог-ойланца урокехь дика  болх бийриг хилар.*

***Хаарийн актуализаци****: Бераш, аса шуна сой йовзийтар. Х1инца суна аша шайх лаьцна жимма дийца лаьа. Вайн уьн т1ехь д1а тоьхна го бу. Цуьнан г1оьнца аша шайн амалех лаьцна дуьйцар ду.*

*-Бераш, муьлхачу къамелан дакъо г1о дира шуна амалаш юьйцуш?****(Билгалдош)***

*- Билгалдешан  г1оьнца вайн уьн т1ехь кхоллаели б1аьстенан коьрта билгало, шу  санна хаза зезаг!*

*-Зезаг юккъахь яздинарг муьлха къамелан дакъа ду?****(Ц1ерметдош)***

*-Зезаг юкъахь дерг ц1ерметдо далахь, муьлхачу къамелан декъах  лаьцна дуьйцар ду вай тахана?****(Ц1ерметдашах)***

*- Нийса жоп ду! Шайн тетрадаш т1е д1аязде терахь, классера болх. Тема язъян меттиг бита.*

*-Ткъа х1инца вай д1ахьура ю нийсаязъяран минот.****(Слайд 1)****Кху суьрте хьажи, алийша муьлха элп яздийра ду аьлла хета шуна вай? Х1ун дийнат ду суьрта т1ехь?  Нийса боху****к1еза!****Муьлха элп яздо вай т1аккха?*

***(К1) (Слайд 2)***

***Сада1аран мур:****-Шу язйина девллехь, цхьа жимма садо1ур ду вай.****(Б1аьрса лардар) (Слайд 3-4)***

***1алашо х1оттор:****-Х1инца шуна ц1ерметдешнех лаьцна х1ун хаьа, хьовсар ду вай.*

*-Стенах олу вай ц1ерметдош?****(Ц1ердешан, билгалдешан, терахьдешан метта лелачу къамелан декъах ц1ерметдош олу).***

*-Муьлха тайпанаш девза вайн ц1ерметдешнийн?****(1) Яххьийн, 2) дерзоран, 3) доладерзоран, 4) дерзоран-доладерзоран, 5) гайтаран, 6) къастаман, 7) къастамза)***

*-Нийса дели аша жоьпаш****! (Не1 тухуш санна г1овг1а йолу)***

*-Бераш, вай долчу хьаша еана. Хьеше х1ун ала деза вай?****(Марша йог1ийла)****Кхуьнгахь кехат ма ду!**«6-чу «А» классера дешархошка»*

*Х1ун боху хьовси вай? (****Бераша кехат доьшу) (Слайд 5)***

***Де дика дойла шун, дешархой! Сан ц1е Маьлх-Аьзни ю! Соьга хаам беанера шуна ц1ерметдешнаш дика хаьа аьлла. Ц1ера болх кхочушбеш шун накъосталла оьшу суна. Х1ора ц1ерметдош шен тайпанца нисдан деза, аша накъосталла ца дахь, со-сой ларор яц!***

*-Г1о дай вай Маьлх-Аьзнин? (уьн т1ехь х1ора ц1ерметдош шайн тайпанца нисдо)*

*Яххьийн- СО, ШУ*

*Дерзоран- СУО, ТХО-ТХАЬШ*

*Доладерзоран- ЦЕРАН, ВАЙН*

*Дерзоран-доладерзоран- ЦУЬНАН-ШЕН, ТХАН-ТХЕШАН*

*Гайтаран- КХУЗАРА, Х1АРА*

*Къастаман-МАССО А, ВАЖА*

*Къастамза-ХЬЕНЕХ, МАСЕХ*

***(Буха дуьсу Х1УММА А, ЦХЬА А)***

*Бераш, буха дисина ц1ерметдешнаш вайн девзаш дуй?****(Дац)***

*-Х1ун боху цу ц1ерметдешнаша****(Х1умма цахилар билгалдо)***

*- Х1умма цахилар кхи муьлхачу дашца билгалдо вай?****(Дац)***

*-Оьрсийн маттахь отрицание  олу , ткъа ц1ерметдешнаш ОТРИЦАТЕЛЬНЫЕ МЕСТОИМЕНИЯ хуьлу, ткъа нохчийн маттахь х1ун олу аьлла хета шуна царех?  Муьлха ц1ерметдешнаш хуьл вайн бухадиснарш?****(ДАЦАРАН)***

*-Х1ун хуьлу вайн таханалерачу темин ц1е?****(Дацаран ц1ерметдешнаш)***

*-Д1аязъе шайн тетрадаш т1е!*

*Х1ун 1алашо х1оттайо вай таханенна?****(Дацаран ц1ерметдешнаш а, церан маь1на а довзар, къамелехь царех  пайда эца  а, маь1ница уьш нийса билгалдаха 1ама)***

*-Дацаран маь1на долу   ц1ерметдешнаша х1ума я адам цахилар гойту. Уьш дукха дац: цхьа а(цхьаъа а),аддам а,х1умма а. Дацаран ц1ерметдешнаш  дукхаллин терахьехь  ца  лела.*

***Т1едилларш кхочуш деш, 1амийначу теорех пайда эцар:****-Цхьа жимма киншкица болх бийра бу вай. Шардар 168. Т1адамийн метта маь1ница дог1у ц1ерметдешнаш а дохкуш, д1аязъе предложенеш.****(Шардар кхочушъяр)***

*•      1. Суна****х1умма а****ца оьшу шуьгара (Н.Ф.). 2. Cox****цхьа а****тешар вац, аса докъар ца духку аьлча. 3.****Цхьаьнцца а****лелош гергарло а дац. 4. ГӀара ца вуьйлуш****, цхьаьнгге а****х1умма а ца дуьйцуш, 1адда 1елахь. 5. Амма иза****цхьаммо а****тергал ца вора. 6. Иза цо цхьаьнгге а гойтуш а дацара? (Б.М.)*

***-Болх слайде хьовсуш вовше таллар.***

***(Слайд 6)***

***САДА1АРАН МИНОТ***

***Теоретически хаарех т1едилларш кхочуш деш, пайдаэцар:****-Х1инца кхи д1а вайн 1алашонна т1екхийдаш болх бийра бу вай!*

*Шуна х1оранне хьалха кехаташ ду охьа дехкина, вайн къома поэтессин байт т1ехь йолуш. Аша дикка тидо яхь шуна гур ду церан беснаш цхьатерра цахилар. Х1ора кехат т1ехь тайп-тайпана ду т1едиллар, шайга кхочуш далур ду аьлла хетарг, вовше г1о деш кхочушде!*

***Со – урд ду аьхна, хIу таса сихло.***

***ДӀадехь ахь дика хIу – хьекъар ду ялта.***

***Амма аш дIатасахь, гIовттур ю яраш,***

***Цхьанна а ца оьшу ба1 хьекъа тарло.***

***Безамна, диканна даим ю кийча,***

***Амма яц вонах а цкъа а со едда..***

***Тешаме доттагӀий-сатийсар, чӀагӀо,***

***МостагIша хийла а ю со ягийна.***

***Лаьтта тӀехь дерриг а, адмаш, вайх дозу,***

***Цхьа зама ю вайна массарна кхаьчнарг.***

***Х1ора стаг гойла - кха шен ирсе кхаьчна.***

***Комаьрша доькъийла ирс шайлахь наха!***

***(Р. Ахматова)***

*-Слайд т1ехь хьовсу вай аш т1едиллар нийса кхочуш дина, йа ца дина. (Слайд 8)*

***Рефлекси яр:****-Хьан эр дара соьга вай тахана керла х1ун 1еми?****(Тахана вайна  ц1ерметдешнийн кхин цхьа  тайпа а девзи-дацаран).***

*-Вай урок йолалуш х1оттийна 1алашо кхочуш йин вай?****( къамелехь дацаран ц1ерметдешнех  пайда эца  а, маь1ница уьш нийса билгалдаха 1еми).***

***-****Бераш, муьлхачу дог-ойла кхолла ели шун урокан чаккхенгахь?****(Кехаташца гойту)***

***Ц1ера болх:****-Ткъа х1инца ц1ера болх лур бу вай шуна!*

*1 т1ег1а (уровень)****«4»:****шардар 169**(аг1о 102)*

*2 т1ег1а (уровень)****«5»:****шардар 171 (аг1о 102-103)*

*-Ткъа суна вай урок йолалуш кечдина  зезаг кхин хаза дан лаьа. Ойла йича, т1е тоха, д1а даккха х1умма дац, делахь, сайгара цхьаъ яздан лаьа суна. Суна шу ч1ог1а жигаре, хьекъале, кхетаме бераш дуй хии . Суна ч1ога хаза хийти  аша урокехь иштта жигара дакъа лацар . Йоккха йина ца йолу шун классе со кху къовсамехь нисъяларна. Кху т1ехь вай урок чекхйолу. 1одика йойла шун, марша 1ойла!*

 *Дела реза хуьлда!*